ລັດຖະບານລາວ ມີແຜນຈະຂຶ້ນເງິນເດືອນ ໃຫ້ແກ່ຄູ ໃນທົ່ວປະເທດ
ລາວອະນຸມັດ​ແຜນຂຶ້ນເງິນ​ເດືອນ ​​ແກ່​ຄູ-ອາຈານ​ ເພື່ອ​ເຮັດ​ໃຫ້ ​ຄຸນ​ນະພາ​ບການ​ສຶກສາ​ດີ​ຂຶ້ນ ແລະດຶງ​ດູດ​ຄູ ທີ່​ມີ​ຄວາມຮູ້ຄວາມສາມາດຫລາຍຂຶ້ນ.
ລັດຖະບານລາວອະນຸມັດ ແຜນການປັບຂຶ້ນເງິນເດືອນໃຫ້ແກ່ຄູ-ອາຈານ ໃນທົ່ວປະເທດ ໂດຍຫວັງວ່າ ຈະເຮັດໃຫ້ຄຸນນະພາບການສຶກສາດີຂຶ້ນ ແລະດຶງດູດບຸກຄະລາກອນທີ່ມີຄວາມຮູ້ ຄວາມສາມາດໃຫ້ໄດ້ຫລາຍຂຶ້ນ ກອງປະຊຸມຂອງຄະນະລັດຖະບານລາວ ພາຍໃຕ້ການເປັນປະທານຂອງທ່ານ ທອງສິງ ທໍາມະວົງນາຍົກລັດຖະມົນຕີລາວ ໄດ້ມີມັດຕິອະນຸມັດແຜນການປັບຂຶ້ນເງິນເດືອນໃຫ້ ແກ່ຄູ-ອາຈານ ໃນທົ່ວປະເທດໃນທ້າຍເດືອນມັງກອນນີ້ ໂດຍຫວັງວ່າຈະເປັນຜົນເຮັດ ໃຫ້ບັນດາຄູ-ອາຈານ ມີສະພາບຊີວິດການເປັນຢູ່ທີ່ດີຂຶ້ນ ອັນຈະສົ່ງຜົນຕໍ່ເນື່ອງໄປເຖິງ ການພັດທະນາເພື່ອຍົກລະດັບການສຶກສາຂອງລາວໃຫ້ດີຂຶ້ນ ອີກດ້ວຍ ນອກຈາກນີ້ ຄະນະລັດຖະບານລາວກໍຍັງຄາດຫວັງອີກດ້ວຍວ່າການປັບຂຶ້ນເງິນເດືອນ ໃຫ້ແກ່ບັນດາຄູ-ອາຈານເປັນກໍລະນີພິເສດໃນຄັ້ງນີ້ ຈະເປັນປັດໃຈທີ່ຊ່ວຍດຶງດູດເອົາ ບຸກຄະລາກອນ ທີ່ມີຄວາມຮູ້ ຄວາມສາມາດໃຫ້ເຂົ້າມາມີສ່ວນຮ່ວມໃນການພັດທະນາ ຄຸນນະພາບການສຶກສາຂອງລາວໃຫ້ໄດ້ມາດຕະຖານ ຂອງກຸ່ມອາຊຽນດ້ວຍກັນ ແລະ ໄດ້ມາດຕະຖານສາກົນເທື່ອລະກ້າວອີກດ້ວຍ ດັ່ງທ່ານນາງບຸນເພັງ ມູນໂພໄຊ ລັດຖະມົນຕີປະຈໍາສໍານັກງານນາຍົກລັດຖະມົນຕີ ແລະໂຄສົກຄະນະລັດຖະບານລາວ ໄດ້ຖະແຫລງຊີ້ແຈງໃນຕອນນຶ່ງວ່າ: ແຕ່ຢ່າງໃດກໍຕາມ ທາງການລາວກໍຍັງບໍ່ທັນໄດ້ໃຫ້ລາຍລະອຽດວ່າຈະມີການປັບຂຶ້ນເງິນ ເດືອນ ໃຫ້ແກ່ບັນດາຄູ-ອາຈານໃນສັດສ່ວນເທົ່າໃດແທ້ ເນື່ອງຈາກວ່າ ຍັງຈະຕ້ອງສະເໜີ ແຜນການດັ່ງກ່າວ ຕໍ່ກອງປະຊຸມສະພາແຫ່ງຊາດ ເພື່ອໃຫ້ການຮັບຮອງ ແລະອະນຸມັດ ແຜນການຢ່າງເປັນທາງການເສຍກ່ອນ ຊຶ່ງຄາດໝາຍວ່າ ສະພາແຫ່ງຊາດລາວ ຈະມີການ ປະຊຸມສະໄໝສາມັນຄັ້ງທີ 3 ພາຍໃນເດືອນມິຖຸນາ ປີນີ້ ກ່ອນໜ້ານີ້ ທ່ານ ລີຕູ ບົວປາວ, ລັດຖະມົນຕີ ຊ່ວຍວ່າການກະຊວງສຶກສາທິການ ແລະກິ ລາ ຖະແຫຼງຍອມຮັບວ່າ ໂຮງຮຽນໃນເຂດຊົນນະບົດຍັງຕ້ອງປະເຊີນກັບບັນຫາຂາດແຄນ ບຸກຄະລາກອນຄູຕໍ່ໄປ ເຖິງແມ່ນວ່າ ລັດຖະບານລາວໄດ້ອະນຸມັດໃຫ້ເພີ່ມຈໍານວນຄູໄດ້ເຖິງ 9,600 ຄົນ ໃນສົກຮຽນປະຈໍາປີ 2011-2012 ນີ້ກໍຕາມ ຫາກແຕ່ກໍມີຄູພຽງສ່ວນໜ້ອຍທີ່ ໄດ້ສະໝັກໃຈປະຈໍາຢູ່ໂຮງຮຽນໃນເຂດຊົນນະບົດ ສາເຫດທີ່ຄູສ່ວນໃຫຍ່ບໍ່ຢາກໄປປະຈໍາຢູ່ໂຮງຮຽນໃນເຂດຊົນນະບົດນັ້ນ ກໍເພາະວ່າ ບໍ່ຢາກ ໃຊ້ຊີວິດຢ່າງລໍາບາກ ແລະທີ່ສໍາຄັນອີກປະການນຶ່ງກໍຄື ຄູໃນເຂດຊົນນະບົດ ຍັງໄດ້ຮັບເງິນ ເດືອນບໍ່ຕົງຕາມກໍານົດເວລາອີກດ້ວຍ ໃນຂະນະທີ່ຄູໃນເຂດຕົວເມືອງນັ້ນ ມີທັງຄວາມສະ ດວກ ສະບາຍໃນການໃຊ້ຊີວິດ ແລະໄດ້ຮັບເງິນເດືອນຕາມກໍານົດເວລາໂດຍຜ່ານ ລະບົບ ທະນາຄານອີກດ້ວຍ ດ້ວຍສະພາບການທີ່ເປັນຢູ່ນີ້ ຈຶ່ງເຮັດໃຫ້ເຂດຕົວເມືອງມີຈໍານວນຄູ ເກີນລະດັບຄວາມຕ້ອງການ, ໃນຂະນະທີ່ຄູແຕ່ລະຄົນທີ່ຢູ່ເຂດຊົນະບົດນັ້ນ ກັບຕ້ອງຮັບ ພາລະໃນການສອນນັກຮຽນເຖິງ 70 ຄົນ ຫຼື 2 ຫ້ອງຮຽນເປັນຢ່າງໜ້ອຍ ໃນປັດຈຸບັນຢູ່ທົ່ວປະເທດລາວ ມີຈຳນວນ ຄູທັງໝົດຫຼາຍກ່ວາ 63,000 ຄົນ ເຊິ່ງໃນ ນີ້ກໍມີຢູ່ປະມານ 37,000 ຄົນ ທີ່ເປັນຄູໃນ ໂຮງຮຽນຂອງລັດຖະບານ ສ່ວນທີ່ເຫຼືອ ກໍເປັນຄູຕາມສະຖານສຶກສາຂອງພາກ ເອກະຊົນ ໂດຍສ່ວນໃຫຍ່ກໍຄືບັນດາຄູທີ່ ບໍ່ຍອມໄປປະຈໍາຢູ່ໂຮງຮຽນຂອງລັດຖະບານ ໃນເຂດຊົນນະບົດນັ້ນເອງ ໃນປັດຈຸບັນນີ້ ລາວຈະມີໂຮງຮຽນປະຖົມຢູ່ເຖິງ 94% ຂອງຈໍານວນໝູ່ບ້ານທັງໝົດໃນທົ່ວ ປະເທດ ແລະໃນຂະນະດຽວກັນ ກໍເຮັດໃຫ້ 91 6% ຂອງເດັກນ້ອຍໃນໄວຮຽນທັງໝົດ ມີໂອກາດໄດ້ຮຽນໜັງສືໃນລະດັບປະຖົມ ແລະສ່ວນ 68% ກໍໄດ້ຮຽນຈົນຈົບມັດທະຍົມ ຕົ້ນກໍຕາມ ຫາກແຕ່ວ່າໂອກາດໃນການໄດ້ຮຽນລະດັບມັດທະຍົມປາຍແລະລະດັບປະລິນ ຍາຕີນັ້ນ ກໍຍັງຄົງມີອັດຕາສະເລ່ຍທີ່ຕໍ່າຫລາຍ ໂດຍສະເພາະແມ່ນໃນລະດັບປລິນຍາຕີນັ້ນ ມີຄົນລາວບໍ່ເຖິງ 1% ຂອງປະຊາກອນລາວໃນທົ່ວປະເທດ ທີ່ມີໂອກາດໄດ້ຮຽນ